Proiect

**GUVERNUL REPUBLICII MOLDOVA**

**H O T Ă RÂ R E nr.\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**Chișinău**

**cu privire la modificarea Hotărârii Guvernului nr. 21/2023 privind acordarea protecției temporare persoanelor strămutate din Ucraina**

În temeiul articolului 21 alin. (3) din Legea nr. 270/2008 privind azilul în Republica Moldova (Monitorul Oficial al Republicii Moldova, 2009, nr. 53-54, art. 145), Guvernul HOTĂRĂȘTE:

1. Hotărârea Guvernului nr. 21/2023 privind acordarea protecției temporare persoanelor strămutate din Ucraina (Monitorul Oficial al Republicii Moldova, 2023, nr. 21-22 art. 38), se modifică după cum urmează:
2. Clauza de armonizare se completează cu textul „cu modificările ulterioare, articolul 1 și articolul 2 ale Deciziei nr.2409/19 octombrie 2023 de prelungire a protecției temporare, astfel cum a fost introdusă prin Decizia de punere în aplicare, articolul 2 (UE 2022/382), publicată în Jurnalul Oficial, seria L, 24 octombrie 2023”.

2) Se completează cu punctele 6 și 7 cu următorul cuprins:

„6. Protecția temporară, acordată persoanelor strămutate din Ucraina se prelungește cu o perioadă de un an până la 1 martie 2025.

7. Persoanelor strămutate din Ucraina care au obținut protecție temporară până la 1 martie 2024, li se prelungește automat documentul de identitate a beneficiarului de protecție temporară până la 1 martie 2025.”

3) În Anexa nr. 1:

a) la punctul 3, subpunctul 4) se completează cu cuvintele „actul de identitate național valabil”;

b) punctul 4 va avea următorul cuprins:

„4. Pe durata acțiunii prezentei hotărâri, cetățenilor ucraineni care vin direct din Ucraina, li se va autoriza intrarea în Republica Moldova, inclusiv în temeiul unuia din următoarele acte:

1) pentru adulți – buletin/card de identitate sau pașaport intern valabil;

2) pentru minori – buletin/card de identitate, pașaport intern valabil, certificat de naștere sau certificat ce atestă nașterea copilului – eliberat de către instituția medicală.”;

c) se completează cu punctul 41 cu următorul cuprins:

„41 . Adulții care traversează frontiera de stat în conformitate cu pct.4, pot beneficia doar de o singură intrare/ieșire din/spre Ucraina.”;

d) la punctele 5 și 11 cuvântul „directorului” se substituie cu cuvântul „șefului”;

e) se completează cu punctul 121 cu următorul cuprins:

,,121. Inspectoratul General al Poliției în coordonare cu Inspectoratul General pentru Migrație ale Ministerului Afacerilor Interne vor efectua verificări inopinate la adresa de reședință declarată pe propria răspundere a persoanelor beneficiare de protecția temporară.”

f) se completează cu punctul 191 cu următorul cuprins:

,,191. În conformitate cu Legea nr. 256/2023 pentru modificarea unor acte normative (reforma sistemului de asistență socială ,,Restart”), Centrele create de Autoritățile Publice Locale de nivelul doi sunt preluate și gestionate de Agențiile Teritoriale de Asistență Socială.”

g) punctul 20 se completează cu două alineate cu următorul cuprins:

,,Beneficiarii de protecție temporară au dreptul de a accesa asistență financiară în dependență de criteriile stabilite de către Ministerul Muncii și Protecției Sociale și Ministerul Afacerilor Interne, cu suportul Agenției ONU pentru Refugiați.

Beneficiarii de protecție temporară au dreptul la compensații pentru achitarea facturilor conform Legii nr. 241/2022 privind Fondul de reducere a vulnerabilității energetice.”;

h) la punctul 21, cuvintele ,,structurilor teritoriale de asistență socială” se substituie cu cuvintele „agențiilor teritoriale de asistență socială”.

i) se completează cu punctul 241 cu următorul cuprins:

,,241. Beneficiarii protecției temporare au dreptul a desfășura activitate de muncă în baza patentei de întreprinzător conform genurilor de activitate prevăzute în Anexa Legii nr. 93/1998 cu privire la patenta de întreprinzător.”;

j) punctul 26 se expune în următoarea redacție:

„26. Beneficiarii de protecție temporară pot accesa asistența medicală de urgență, asistența medicală primară, inclusiv medicamente și dispozitive medicale compensate, asistența medicală specializată de ambulator și examenul medical gratuit din motive de sănătate publică, în cadrul instituțiilor medico-sanitare, conform listei serviciilor medicale stabilite de Ministerul Sănătății.”;

k) punctul 27 se expune în următoare redacție:

„27. Instituțiile medico-sanitare, conform listei aprobate de Ministerul Sănătății, prezintă Companiei Naționale de Asigurări în Medicină rapoarte și facturi fiscale electronice separat pentru serviciile medicale prevăzute la pct. 26, prestate beneficiarilor de protecție temporară, conform mecanismului stabilit de Ministerul Sănătății și Compania Națională de Asigurări în Medicină.”;

l) se completează cu punctul 271 și 272 cu următorul cuprins:

„271. Cheltuielile suportate de către instituțiile medico-sanitare, încadrate în sistemul asigurării obligatorii de asistență medicală, pentru asistența medicală de urgență, asistența medicală primară și pentru examenul medical gratuit din motive de sănătate publică, acordată beneficiarilor de protecție temporară, vor fi achitate din mijloacele financiare acumulate în fondurile asigurării obligatorii de asistență medicală, cu compensarea acestora din sursele bugetului de stat, în formă de transferuri cu destinație specială și/sau alte venituri sub formă de donații și/sau granturi.

272. Cheltuielile suportate de către instituțiile medico-sanitare, încadrate în sistemul asigurării obligatorii de asistență medicală, pentru asistența medicală specializată de ambulator, medicamente și dispozitive medicale compensate, acordată beneficiarilor de protecție temporară, vor fi achitate din mijloacele financiare acumulate în fondurile asigurării obligatorii de asistență medicală, cu compensarea acestora din mijloace financiare externe alocate sub formă de donații și/sau granturi.”;

m) la punctul 29 subpunctul 3), textul „sau dacă se constată că persoana a părăsit teritoriul Republicii Moldova și se află în afara teritoriului Republicii Moldova o perioadă cumulativă mai mare de 45 zile” se exclude;

n) se completează cu punctul 30 cu următorul cuprins:

,,30. Beneficiarii de protecție temporară au dreptul la admiterea temporară a mijloacelor de transport de uz privat pe teritoriul Republicii Moldova. Perioada maximă de păstrare sub regimul vamal de admitere temporară a acestora, pentru aceeași utilizare și sub responsabilitatea aceluiași titular de autorizație, este de până la 24 de luni.

În cazul în care, perioada pentru utilizare autorizată menționată nu este suficientă, Serviciul Vamal poate acorda o prelungire a acesteia pentru o durată rezonabilă, în baza unei cereri justificate depuse de titularul autorizației, în condițiile articolului 319 din Cod Vamal nr.95/2021, în vigoare din 1 ianuarie 2024.”.

4) În anexa nr. 2,

a) la obiectivul specific 1.1., acțiunea 1.1.7. va avea următorul cuprins:

|  |  |  |  |
| --- | --- | --- | --- |
| **Acțiuni** | **Indicatori** | **Instituții responsabile** | **Parteneri** |
| 1.1.7. Informarea continuă a beneficiarilor de protecție temporară cu privire la oportunitățile de angajare și măsurile de ocupare a forței de muncă inclusiv desfășurarea activității în baza patentei de întreprinzător. | Număr de persoane informate;  număr de persoane angajate | Ministerul Muncii și Protecției Sociale;  Agenția Națională pentru Ocuparea Forței de Muncă  Agențiile Teritoriale Asistență Socială  Ministerul Dezvoltării Economice și Digitalizării;  Ministerul Afacerilor Interne | Înaltul Comisariat ONU pentru Refugiați;  Programul Națiunilor Unite pentru Dezvoltare;  autoritățile administrației publice locale;  societatea civilă |

b) la obiectivul specific 2.1:

acțiunea 2.1.2. va avea următorul cuprins:

|  |  |  |  |
| --- | --- | --- | --- |
| **Acțiuni** | **Indicatori** | **Instituții responsabile** | **Parteneri** |
| 2.1.2. Asigurarea mentenanței modulului informațional în sistemul informațional integrat automatizat privind înregistrarea beneficiarilor de protecție temporară și a conexiunii cu sistemul informațional al Agenției Servicii Publice și al Inspectoratului General al Poliției de Frontieră prin intermediul MConnect | Sistem informațional funcțional | Ministerul Afacerilor Interne | Înaltul Comisariat ONU pentru Refugiați |

Acțiunea 2.1.3. se exclude.

c) la obiectivul specific 3.1., acțiunea 3.1.1. va avea următorul cuprins:

|  |  |  |  |
| --- | --- | --- | --- |
| **Acțiuni** | **Indicatori** | **Instituții responsabile** | **Parteneri** |
| 3.1.1. Conlucrarea cu angajatorii și Inspectoratul de Stat al Muncii pentru promovarea angajării legale și evitarea cazurilor de risc, abuz și exploatare în muncă. | Număr de activități comune desfășurate;  Număr de verificări și cazuri depistate. | Ministerul Muncii și Protecției Sociale;  Agenția Națională pentru Ocuparea Forței de Muncă Inspectoratul de Stat al Muncii. | Înaltul Comisariat ONU pentru Refugiați |

d) la obiectivul specific 3.4.:

acțiunea 3.4.6. va avea următorul cuprins:

|  |  |  |  |
| --- | --- | --- | --- |
| **Acțiuni** | **Indicatori** | **Instituții responsabile** | **Parteneri** |
| 3.4.6. Crearea condițiilor de recreere și de consiliere psihologică și psihopedagogică în cadrul instituțiilor de învățământ pentru copiii înscriși în instituțiile publice de învățământ general | Condiții de recreere create;  Număr de copii consiliați | Ministerul Educației și Cercetării | Fondul Națiunilor Unite pentru Copii (UNICEF);  Înaltul Comisariat ONU pentru Refugiați;  Fundația de Binefacere „CARITAS Moldova”;  Organizația Internațională pentru Migrație |
| se completează cu acțiunea 3.4.8 cu următorul cuprins: | | | |
| 3.4.8. Dezvoltarea resurselor materiale și umane pentru a asigura condiții de instruire la distanță și a monitoriza procesul educațional al copiilor din familiile strămutate, conform programelor de instruire din Ucraina | condiții de instruire la distanță accesibile;  numărul de elevi incluși în proces | Ministerul Educației și Cercetării |  |

e) la obiectivul specific 4.1.:

acțiunile 4.1.1. și 4.1.2. vor avea următorul cuprins:

|  |  |  |  |
| --- | --- | --- | --- |
| **Acțiuni** | **Indicatori** | **Instituții responsabile** | **Parteneri** |
| 4.1.1. Organizarea activităților comune în vederea promovării toleranței și empatiei în rândul populației locale față de persoanele strămutate | Număr de activități organizate | Ministerul Afacerilor Interne;  Ministerul Muncii și Protecției Sociale;  autoritățile administrației publice locale | Înaltul Comisariat ONU pentru Refugiați;  Organizația Internațională pentru Migrație;  societatea civilă |
| 4.1.2. Dotarea tehnică şi logistică a subdiviziunilor de ordine şi securitate publică în vederea asigurării cu echipamente și alte bunuri necesare, inclusiv din domeniul tehnologiilor informaționale pentru operare în situaţii de conflict/criză | Numărul de subdiviziuni de ordine şi securitate publică dotate cu echipamente și alte bunuri necesare, inclusiv din domeniul tehnologiilor informaționale | Ministerul Afacerilor Interne | Înaltul Comisariat ONU pentru Refugiaţi; Organizaţia Internaţională pentru Migraţie |

2. Prezenta hotărâre intră în vigoare la data de 1 martie 2024.

3. În termen de 30 de zile de la intrarea în vigoare a prezentei hotărâri, Ministerul Muncii și Protecției Sociale și Ministerul Afacerilor Interne, cu suportul Agenției ONU pentru Refugiați, vor elabora criterii de eligibilitate, proceduri și condiții de oferire a ajutorului financiar și de asistență socială beneficiarilor de protecție temporară.”

**Prim-Ministru Dorin RECEAN**

Contrasemnează:

Adrian EFROS Ministrul afacerilor interne

Ala NEMERENCO Ministrul sănătății

Alexei BUZU Ministrul muncii și protecției sociale

Dan PERCIUN Ministrul educației și cercetării